Se billedserie Det alvorligste tilfælde af hærværk i striden mellem to familier i Kalundborg var det nedbrændte kolonihavehus i Nyvang, og nu er en syrisk families bil igen blevet udsat for hærværk: Fire ødelagte dæk og en knust bagrude. Foto: Ulrik Reimann

Send til din ven. X Artiklen: Nyt hærværk i alvorlig familiestrid Modtagerens email * : Din e-mail * : Dit navn * : Evt. kommentar: *) skal udfyldes.

Nyt hærværk i alvorlig familiestrid

Kalundborg - 12. marts 2019 kl. 10:46 Af Ulrik Reimann Kontakt redaktionen: sndk@sn.dk

- Nu er det sket igen. Alle fire dæk på min families bil blev skåret op, og bagruden blev knust. Det er ligesom de andre tilfælde af hærværk og trusler blevet meldt til Midt- og Vestsjællands Politi.

Sådan fortæller 18-årige Ali (efternavnet er redaktionen bekendt), som gik til Nordvestnyt i februar for at give sagen offentlig opmærksomhed, som måske kunne hjælpe til med at bremse voldsomhederne i den aktuelle strid mellem til familier i Kalundborg. Artiklen om striden blev bragt i avisen den 26. februar.

Ifølge Ali, der kommer fra Syrien, handler den om en families ære, om fotos på nettet af en ung muslimsk pige med udslået hår - og om en mistanke rettet mod et medlem af Alis familie, som mistænkes for at have lagt billederne ud på en falsk profil.

Ifølge Ali er mistanken grundløs, men det ændrer ikke ved, at der er foregået voldsomme ting i striden: Vold, trusler og flere tilfælde af hærværk mod to biler, familiens private bil og faderens arbejdsbil, og i december blev familiens kolonihavehus i Nyvang i Kalundborg ødelagt i en påsat brand.

Ali og hans forældre har afleveret materiale - lydoptagelser af trusler og fotos - til Midt- og Vestsjællands Politi, hvor politiassistenten med sagen ikke kan kommentere eller referere fra en igangværende efterforskning.